title: Deċiżjoni Nru S2 tat- 12 ta’ Ġunju 2009 li tikkonċerna l-ispeċifikazzjonijiet tekniċi tal-Karta Ewropea tal-Assigurazzjoni tas-Saħħa (Test b’relevanza għaż-ŻEE u għall-Ftehim KE/Żvizzera)

text:
               24.4.2010

               MT

               Il-Ġurnal Uffiċjali tal-Unjoni Ewropea

               C 106/26

         DEĊIŻJONI Nru S2
   tat-12 ta’ Ġunju 2009
   li tikkonċerna l-ispeċifikazzjonijiet tekniċi tal-Karta Ewropea tal-Assigurazzjoni tas-Saħħa
   (Test b’rilevanza għaż-ŻEE u għall-Ftehim KE/Żvizzera)
   2010/C 106/09
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TA’ SIGURTÀ SOĊJALI,
   Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali (1), li taħtu l-Kummissjoni Amministrattiva hija responsabbli li tittratta l-mistoqsijiet amministrattivi kollha jew il-mistoqsijiet kollha ta’ interpretazzjoni li joħorġu mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill tas- 16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2),
   Wara li kkunsidrat id-Deċiżjoni tal-Kummissjoni Amministrattiva Nru S1 tat-12 ta’ Ġunju 2009 dwar il-Karta Ewropea tal-Assigurazzjoni tas-Saħħa (3),
   Billi:

               (1)

               Sabiex jitħaffu l-aċċettazzjoni u r-rimborż tal-ispejjeż tal-benefiċċji mhux finanzjarji pprovduti fuq il-bażi ta’ tal-Karta Ewropea tal-Assigurazzjoni tas-Saħħa, jeħtieġ li t-tliet partijiet ewlenin ikkonċernati, jiġifieri l-persuna assigurata, dawk li jipprovdu l-kura tas-saħħa u l-istituzzjonijiet, jirrikonoxxu faċilment u jaċċettaw il-Karta Ewropea tal-Assigurazzjoni tas-Saħħa b’mod konformi ma’ mudell waħdieni u speċifikazzjonijiet uniformi.

               (2)

               L-informazzjoni li trid tkun tidher fuq il-Karta Ewropea tal-Assigurazzjoni tas-Saħħa hija ddefinita fil-punt 7 tad-Deċiżjoni Nru S1. L-introduzzjoni tal-Karta Ewropea tal-Assigurazzjoni tas-Saħħa bid-dejta viżibbli hija l-ewwel stadju ta’ proċess li jwassal għall-użu ta’ mezz elettroniku li jipprovdi l-intitolament għall-benefiċċji mhux finanzjarji matul mawra temporanja fi Stat Membru ieħor minbarra dak kompetenti jew l-Istat tar-residenza. Konsegwentement, l-istituzzjonijiet kompetenti tal-Istati Membri li jixtiequ jagħmlu dan jistgħu jinkorporaw fuq mezz elettroniku, bħal mikroċippa jew strixxa manjetika, sa mill-istadju inizjali ‘l hinn, id-dejta msemmija f’din il-premessa.

               (3)

               Meta ċirkostanzi eċċezzjonali jżommu milli tinħareġ Karta Ewropea tal-Assigurazzjoni tas-Saħħa, għandu jinħareġ ċertifikat provviżorju ta’ sostituzzjoni skont mudell uniformi,
               Filwaqt li taġixxi skont il-kundizzjonijiet imniżżla fl-Artikolu 71(2) tar-Regolament (KE) Nru 883/2004,

         IDDEĊIDIET KIF ĠEJ:

               1.

               Id-disinn u l-ispeċifikazzjonijiet tal-Karta Ewropea tal-Assigurazzjoni tas-Saħħa għandhom jiġi stabbiliti skont l-Anness I ta’ din id-Deċiżjoni.

               2.

               Il-mudell taċ-ċertifikat provviżorju ta’ sostituzzjoni għandu jiġi stabbilit skont l-Anness II ta’ din id-Deċiżjoni.

               3.

               Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Għandha tibda tapplika minn dakinhar tad-dħul fis-seħħ tar-Regolament (KE) Nru 987/2009.

            Il-President tal-Kummissjoni Amministrattiva

         Gabriela PIKOROVÁ

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.

      (3)  Ara paġna 23 ta’ dan il-Ġurnal Uffiċjali.

      ANNESS I

         Dispożizzjonijiet tekniċi dwar id-disinn tal-Karta Ewropea tal-Assigurazzjoni tas-Saħħa

      1.   INTRODUZZJONI
      B’mod konformi mad-Deċiżjonijiet relatati tal-Kummissjoni Amministrattiva għall-Koordinazzjoni tas-Sistemi ta’ Sigurtà Soċjali, il-Karta Ewropea tal-Assigurazzjoni tas-Saħħa tipprovdi ġabra minima ta’ dejta li tista’ tinqara ċar li għandha tintuża fi Stat Membru li mhux l-Istat Membru tal-assigurazzjoni jew tar-residenza, għal:

                  —

                  L-identifikazzjoni tal-persuna assigurata, tal-istituzzjoni kompetenti u tal-karta;

                  —

                  L-istqarrija tal-intitolament ta’ għoti ta’ kura matul mawra temporanja fi Stat Membru ieħor.

            Il-mudelli murija hawn taħt huma msejsa fuq l-ispeċifikazzjonijiet mfissra f’dan id-dokument, imma għandhom jitqiesu għal għanijiet ta’ illustrazzjoni biss.

      Filwaqt li l-ordni tad-dejta li tista’ tinqara ċar hija identika fiż-żewġ mudelli, jiġifieri irrispettivament mil-liema naħa tintuża l-karta Ewropea tal-assigurazzjoni tas-saħħa, ġiet definita struttura differenti għan-naħa ta’ quddiem u dik ta’ wara. Dan huwa r-riżultat ta’ kompromess bejn il-mudell uniku rekwiżit għall-karta Ewropea u d-differenzi strutturali taż-żewġ naħat filwaqt li nżamm l-istil ġenerali bejn in-naħat ta’ quddiem u ta’ wara tal-karta.
      2.   REFERENZI NORMATTIVI

                  Referenza

                  Titlu/Deskrizzjoni tad-Dokument

                  Data tal-ħruġ

                  ISO 3166-1

                  Kodiċi għar-rappreżentazzjoni tal-ismijiet tal-pajjiżi u s-subdiviżjonijiet tagħhom – Parti 1: Kodiċi tal-pajjiż

                  1997

                  ISO/IEC 7810

                  Karti tal-identifikazzjoni – Karetteristiċi fiżiċi

                  1995

                  ISO/IEC 7816

                  Karti tal-identifikazzjoni – Karti b’ċirkwit(i) integrat(i) bil-kuntatti

                              Parti 1:

                              Karatteristiċi fiżiċi

                  1998

                              Parti 2:

                              Dimensjoni u lok tal-kuntatti

                  1999

                  Serje ISO 8859

                  Ġabriet ta’ karattri grafiċi kodifikati b’8-bit single-byte
                  Parti 1 – 4: In-Numri 1 sa 4 skont l-alfabett Latin

                  1998

                  EN 1867

                  Karti li jinqraw permezz ta’ magna – Applikazzjoni għall-kura tas-saħħa – Sistema ta’ enumerazzjoni u proċedura ta’ reġistrazzjoni għall-identifikazzjoni ta’ min ikun ħariġhom

                  1997

            3.   L-ISPEĊIFIKAZZJONIJIET
      3.1.   Definizzjonijiet

      In-naħa ta’ quddiem hija l-post fejn jiddaħħal il-mikroproċessur (jekk ikun hemm wieħed).
      In-naħa ta’ wara hija l-post fejn titwaħħal l-istrixxa manjetika (jekk ikun hemm waħda).
      Jekk la jkun hemm mikropoċessur u lanqas strixxa manjetika, in-naħa ta’ quddiem tal-karta tkun fejn tiġi ppreżentata l-informazzjoni deskritta f’dan id-dokument.
      3.2.   Struttura ġenerali

      L-għamla tal-karta Ewropea tal-assigurazzjoni tas-saħħa hija konformi mal-format ID-1 (għoli ta’ 53.98 mm, wisa’ ta’ 85.60 mm u ħxuna ta’ 0.76 mm). Madankollu, jekk il-karta Ewropea tal-assigurazzjoni tas-saħħa tieħu l-għamla ta’ stiker li għandha titwaħħal man-naħa ta’ wara tal-karta tal-identità nazzjonali, il-kriterju dwar il-ħxuna ID-1 ma japplikax.
      3.2.1.   Il-karta Ewropea tal-assigurazzjoni tas-saħħa: in-naħa ta’ quddiem tal-karta

      L-isfond huwa maqsum f’żewġ partijiet b’assi vertikali li jaqsam il-karta f’Parti 1 fuq ix-xellug (wiesgħa 53 mm) u Parti 2 fuq il-lemin.
      4 porzjonijiet riżervati huma ppożizzjonati bis-saħħa ta’ ġabra ta’ linji gwida:

                  —

                  3 linji gwida vertikali

                              (a)

                              5 mm mit-tarf tax-xellug tal-karta,

                              (b)

                              21,5 mm mit-tarf tax-xellug tal-karta,

                              (c)

                              1 mm mit-tarf tal-lemin tal-karta;

                  —

                  3 linji gwida orizzontali

                              (d)

                              2 mm mit-tarf ta’ fuq tal-karta,

                              (e)

                              17 mm mit-tarf ta’ fuq tal-karta,

                              (f)

                              5 mm mit-tarf t’isfel tal-karta.

            (a)   Karta bla ċippa

      (b)   Karta biċ-ċippa

      3.2.2.   Il-Karta Ewropea tal-Assigurazzjoni tas-Saħħa: in-naħa ta’ wara tal-karta

      L-isfond huwa maqsum b’assi li jaqsam il-karta orizzontalment f’żewġ partijiet tal-istess daqs. Il-Parti 1 hija l-parti ta’ fuq u l-Parti 2 hija l-parti t’isfel.
      5 porzjonijiet riżervati huma ppożizzjonati bis-saħħa ta’ ġabra ta’ linji gwida:

                  —

                  Simetrikament

                              (g)

                              9 mm mit-tarf tax-xellug tal-karta,

                              (h)

                              fin-nofs tal-karta,

                              (i)

                              9 mm mit-tarf tal-lemin tal-karta;

                  —

                  Vertikalment

                              (j)

                              3 mm mit-tarf tax-xellug tal-karta,

                              (k)

                              3 mm mit-tarf tal-lemin tal-karta;

                  —

                  Orizzontalment

                              (l)

                              fin-nofs tal-karta,

                              (m)

                              2 mm mit-tarf t’isfel tal-karta.

            (c)   Bi strixxa manjetika

      (d)   Bla strixxa manjetika

      3.3.   Sfond u elementi grafiċi

      3.3.1.   L-ilwien tal-isfond

      L-iskema tal-ilwien tal-isfond hija kif ġej (1):

                  —

                  Il-Parti 1 hija blu skur imħallat mal-vjola (2),

                  —

                  Il-Parti 2 hija tonalità partikolari ta’ griż/blu (3) bi sfumatura li tiskura ftit min-nofs lejn il-ġnub tal-karta,

                  —

                  Il-parti tad-dejta hija magħmula minn strixxi bojod li għandhom jintużaw bħala sfond għal kull waħda mil-linji tad-dejta individwali (ara hawn taħt).

            Intuża effett ta’ sfumatura fil-parti 2 u fit-taqsima tad-dejta ħalli jinħoloq stħajjil ta’ inċiżjoni, bid-dawl jaqa’ mill-kantuniera ta’ fuq tax-xellug tal-karta.
      Il-parti libera hija tal-istess lewn bħal dak tal-Parti 2 (bla effett ta’ sfumatura) jew inkella tat-taqsima tad-dejta.
      3.3.2.   L-emblema Ewropea

      L-emblema Ewropea hija magħmla mill-istilel Ewropej ta’ lewn abjad:

                  —

                  Meta tkun fuq il-parti ta’ quddiem tal-karta, ikollha dijametru ta’ 15 mm u titpoġġa vertikalment taħt il-linja gwida “d” u ċċentrata orizzontalment fil-parti 2 tal-isfond;

                  —

                  Meta tkun fil-parti ta’ wara tal-karta, ikollha dijametru ta’ 10 mm u titpoġġa simetrikament tul l-assi vertikali “i” u allinjata ċentralment mal-parti libera.

            Se tintuża emblema alternattiva għall-pajjiżi fejn se tinħareġ karta Ewropea iżda li m’humiex membri tal-Unjoni Ewropea.
      3.3.3.   It-taqsima tad-dejta

      Il-parti tat-taqsima tad-dejta hija magħmula minn strixxi għad-dejta bojod (5 meta jkunu fuq in-naħa ta’ quddiem u 4 meta jkunu fuq in-naħa ta’ wara) ta’ għoli ta’ 4 mm u spazji intermedjarji ta’ 2 mm:

                  —

                  Meta tkun fuq in-naħa ta’ quddiem tal-karta, it-taqsima tad-dejta titpoġġa fin-nofs bejn il-linji gwida vertikali “b” u “c” u l-linji orizzontali “e” u “f”;

                  —

                  Meta tkun fuq in-naħa ta’ wara tal-karta, it-taqsima tad-dejta titpoġġa simetrikament tul l-assi vertikali “h” u bejn il-linji gwida vertikali “j” u “k” u ‘l fuq mil-linja orizzontali “m”.

            3.3.4.   Il-parti vojta

      Il-parti vojta tinsab fin-naħa ta’ wara tal-karta Ewropea u hija disponibbli għal għanijiet nazzjonali. Din tista’ tintuża pereżempju bħala strixxa għall-firma jew sabiex isir fuqha kwalunkwe test, logo jew marka oħra. Il-kontenut ta’ din il-parti, madankollu, ma għandu l-ebda valur legali, iżda valur informattiv biss.
      Din il-parti hija pożizzjonata kif ġej:

                  —

                  Meta l-karta Ewropea tkun implimentata fuq in-naħa ta’ quddiem ta’ karta, in-naħa ta’ wara hija parti libera, bla ebda speċifikazzjonijiet.

                  —

                  Meta l-karta Ewropea tkun implimentata fuq in-naħa ta’ wara ta’ karta oħra, parti libera, bla ebda speċifikazzjonijiet minbarra id-dimensjoni tagħha, tibqa’ disponibbli fuq in-naħa ta’ wara tal-karta (għoli ta’ 10 mm u wisa’ ta’ 52 mm). Din tinsab simetrikament tul l-assi vertikali “h” u hija ċċentrata fil-parti bejn l-istrixxa manjetika u l-partijiet tat-taqsimiet tad-dejta. Din tista’ tintuża minn min joħroġ il-karta sabiex jitqiegħed test jew strixxa għall-firma ta’ awtentiċità.

                  —

                  Fejn m’hemmx strixxa manjetika, il-parti libera tkun għolja 20 mm flok 10 mm.

            3.4.   Elementi ta’ dejta predefiniti

      3.4.1.   Isem il-karta

                  Isem it-taqsima

                  Isem il-karta

                  Deskrizzjoni

                  L-isem komuni tal-karta kif deċiż mill-Kummissjoni Amministrattiva fid-Deċiżjoni Nru 190

                  Pożizzjoni

                  Meta jkun fuq in-naħa ta’ quddiem, taħt il-linja gwida orizzontali “d”, u fuq il-lemin tal-linja gwida vertikali “a”,
                  Meta jkun fuq in-naħa ta’ wara, jitpoġġa simetrikament tul l-assi vertikali “h” u ċċentrat fil-parti bejn l-istrixxa manjetika u t-tarf ta’ fuq tal-karta.

                  Valuri

                  Il-valur “Karta Ewropea tal-assigurazzjoni tas-saħħa” jinkiteb b’lingwa uffiċjali tal-Unjoni Ewropea.

                  Format

                  Font “Verdana True Typw” jew ekwivalenti, b’ittri kbar u stil regolari, daqs punt 7 meta jkun fuq in-naħa ta’ quddiem u punt 6 meta jkun fuq in-naħa ta’ wara, abjad, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.

                  Tul

                  40 karattru

                  Kumment

                  Il-kelmiet preċiżi użati fl-isem bil-lingwa tal-Istat Membru emittenti huma r-responsabbiltà tal-Istat Membru biss.

            3.4.2.   Caption

                  Isem it-taqsima

                  Caption

                  Deskrizzjoni

                  Il-caption jiddefinixxi xi tkun tfisser taqsima ta’ dejta.

                  Pożizzjoni

                  Fuq nett ta’ kull taqsima ta’ dejta personali
                  Allinjar fuq ix-xellug għall-captions fuq in-naħa tax-xellug tal-karta u allinjar fuq il-lemin għall-captions fuq in-naħa tal-lemin tal-karta.

                  Valuri

                  Il-valuri jinkitbu b’lingwa uffiċjali tal-Unjoni Ewropea u huma ffissati kif ġej (il-verżjoni bl-Ingliż qed tingħata bħala t-test bażi):

                              1.

                              (l-ebda caption għall-identifikatur tal-formola)

                              2.

                              (l-ebda caption għan-numru tal-kodiċi tal-Istat Membru emittenti)

                              3.

                              Isem

                              4.

                              Ismijiet mogħtija

                              5.

                              Data tat-twelid

                              6.

                              Numru ta’ identifikazzjoni personali

                              7.

                              Numru ta’ identifikazzjoni tal-istituzzjoni

                              8.

                              Numru ta’ identifikazzjoni tal-karta

                              9.

                              Data ta’ skadenza

                  Format

                  Font “Verdana True Type” jew ekwivalenti, bi stil regolari, daqs punt 5, abjad, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.
                  Spazjar tal-linji ta’ 2 punti flimkien mad-daqs tal-karattri.

                  Tul

                  Skont il-ħtieġa ta’ kull wieħed mill-valuri fissi msemmija hawn fuq

                  Kumment

                  Kull caption hija identifikata bla ambigwità permezz ta’ numru, sabiex jippermettu s-superimpożizzjoni tal-karta b’lingwi differenti.
                  Il-kelmiet preċiżi użati fil-valuri tal-captions bil-lingwa tal-Istat Membru emittenti huma r-responsabbiltà tal-Istat Membru biss.

            3.4.3.   Stat emittenti

                  Isem it-taqsima

                  In-numru ta’ identifikazzjoni tal-istat emittenti

                  Deskrizzjoni

                  Kodiċi ta’ identifikazzjoni tal-istat emittenti tal-karta

                  Pożizzjoni

                  It-taqsima 2: Pożizzjoni ċentralizzata fi ħdan l-Emblema Ewropea b’kaxxa bajda għolja 4 mm u wiesgħa 4 mm.

                  Valuri

                  Il-kodiċi ISO tal-pajjiż b’żewġ diġiti (ISO 3166-1)

                  Format

                  Font “Verdana True Type” jew ekwivalenti, b’ittri kbar u stil regolari, daqs punt 7, iswed, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.

                  Tul

                  2 karattri.

                  Kumment

                  Il-kodiċi “UK” se tintuża minflok “GB”, li hija l-kodiċi ISO standard għar-Renju Unit.
                  Għal kull Stat Membru se tintuża kodiċi waħdanija.

            3.5.   Elementi ta’ dejta personali

      L-elementi ta’ dejta personali għandhom dawn il-karatteristiċi komuni li ġejjin:

                  —

                  Konformità ma’ EN 1387 fir-rigward tas-sett tal-karattri: In-Nri 1 - 4 tal-Alfabett Latin (ISO 8859-1 sa 4))

                  —

                  Jekk ikun hemm il-bżonn li jitqassru xi elementi minħabba n-numru limitat ta’ spazji, dan għandu jiġi indikat b’punt (full stop).

            Id-dejta tiġi stampata bil-lejżer jew trasferiment termali jew inċiża iżda mhux ibbuzzata.
      Kull element ta’ dejta jitqiegħed fit-taqsima tad-dejta skont l-iskemi li ġejjin.

      3.5.1.   Spazju vojt (identifikatur tal-formola preċedenti)

                  Isem it-taqsima

                  Spazju Vojt

                  Deskrizzjoni

                  Pożizzjoni

                  It-taqsima 1:

                              —

                              Meta jkun fuq in-naħa ta’ quddiem, taħt il-linja gwida orizzontali “d”, u fuq ix-xellug tal-linja gwida vertikali “c”,

                              —

                              Meta jkun fuq in-naħa ta’ wara, simetrikament tul l-assi vertikali “g” u allinjat ċentralment mal-parti libera

                        Fiż-żewġ każijiet, jitqiegħed fi ħdan rettangolu għoli 4 mm u wiesa’ 10 mm.

            3.5.2.   Elementi ta’ dejta konnessi mad-detentur tal-karta

      Innota li d-detentur tal-karta ma jistax ikun il-persuna assigurata iżda benefiċjarju billi l-karta hija individwali.

                  Isem it-taqsima

                  Isem id-detentur tal-karta

                  Deskrizzjoni

                  Kunjom id-detentur tal-karta kif użat fl-Istat Membru emittenti

                  Pożizzjoni

                  Taqsima 3

                  Valuri

                  —

                  Format

                  Font “Verdana True Type” jew ekwivalenti, b’ittri kbar u stil regolari, daqs punt 7, iswed, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.
                  Allinjat mal-bordura tax-xellug.
                  Spazjar tal-linji ta’ 3 punti flimkien mad-daqs tal-karattri

                  Tul

                  Sa 40 karattru

                  Kumment

                  It-taqsima tal-kunjom tista’ tinkludi titli, prefissi jew kwalunkwe suppliment ieħor jew prefiss mal-isem.

                  Isem it-taqsima

                  Isem/Ismijiet mogħti(ja) jew isem/ismijiet fustani/a tad-detentur tal-karta

                  Deskrizzjoni

                  L-ewwel (u t-tieni) isem tad-detentur tal-karta kif użat fl-Istat Membru emittenti

                  Pożizzjoni

                  Taqsima 4

                  Valuri

                  —

                  Format

                  Font “Verdana True Type” jew ekwivalenti, b’ittri kbar u stil regolari, daqs punt 7, iswed, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.
                  Allinjat mal-ġenb tax-xellug.
                  Spazjar tal-linji ta’ 3 punti flimkien mad-daqs tal-karattri

                  Tul

                  Sa 35 karattru

                  Kumment

                  It-taqsima tal-isem mogħti tista’ tinkludi inizjal(i)

                  Isem it-taqsima

                  Data tat-twelid

                  Deskrizzjoni

                  Id-data tat-twelid tad-detentur tal-karta kif użat fl-Istat Membru emittenti

                  Pożizzjoni

                  Taqsima 5

                  Valuri

                  JJ/XX/SSSS, fejn J tfisser Jum, X tfisser Xahar u S tfisser Sena

                  Format

                  Font “Verdana True Type” jew ekwivalenti, bi stil regolari, daqs punt 7, iswed, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.
                  Allinjat mal-ġenb tax-xellug meta jkun fuq in-naħa ta’ quddiem tal-karta, iżda mal-lemin fuq in-naħa ta’ wara.
                  Spazjar tal-linji ta’ 3 punti flimkien mad-daqs tal-karattri

                  Tul

                  10 karattri, inkluż slexx bejn kull grupp.

                  Kumment

                  —

                  Isem it-taqsima

                  Numru ta’ identifikazzjoni personali tad-detentur tal-karta

                  Deskrizzjoni

                  Id-dettall tan-numru ta’ identifikazzjoni personali użat mill-Istat Membru emittenti.

                  Pożizzjoni

                  Taqsima 6

                  Valuri

                  Ara n-numru ta’ identifikazzjoni Personali applikabbli

                  Format

                  Font “Verdana True Type” jew ekwivalenti, bi stil regolari, daqs punt 7, iswed, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.
                  Allinjat mal-bordura tal-lemin meta jkun fuq in-naħa ta’ quddiem tal-karta, iżda max-xellug fuq in-naħa ta’ wara.
                  Spazjar tal-linji ta’ 3 punti flimkien mad-daqs tal-karattri

                  Tul

                  Sa 20 karattru għall-kodiċi ta’ identifikazzjoni

                  Kumment

                  In-numru ta’ identifikazzjoni personali tad-detentur tal-karta jew, meta dan in-numru ma jeżistix, in-numru tal-persuna assigurata li minnu jinħarġu d-drittijiet tad-detentur tal-karta.
                  L-attribwiti personali, bħas-sess u l-istatus ta’ membru tal-familja, ma jistgħux jingħataw taqsima dedikata għalihom fuq il-karta. Dawn jistgħu, iżda, jiddaħħlu fi ħdan in-numru ta’ identifikazzjoni personali.

            3.5.3.   Elementi tad-dejta konnessi mal-istituzzjoni kompetenti

                  Isem it-taqsima

                  Isem l-istituzzjoni

                  Deskrizzjoni

                  L-“istituzzjoni” hija l-istituzzjoni kompetenti tal-assigurazzjoni.

                  Pożizzjoni

                  Taqsima 7, parti 1

                  Valuri

                  L-akronimu tal-istituzzjoni hu pprovdut minflok l-isem sħiħ.

                  Format

                  Font “Verdana True Type” jew ekwivalenti, b’ittri kbar u stil regolari, daqs punt 7, iswed, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.
                  It-Taqsima 7 hija allinjata mal-bordura tal-lemin u l-Parti 1 tiġi fuq il-lemin ta’ Parti 2.
                  Spazjar tal-linji ta’ 3 punti flimkien mad-daqs tal-karattri.

                  Tul

                  Sa 15-il karattru
                  Żewġ spazji u sing jifirdu parti 1 minn parti 2
                  It-tul ta’ din il-parti jista’ jiġi estiż sakemm ikun jista’ jitnaqqas it-tul tal-parti 2.

                  Kumment

                  L-akronimu huwa pprovdut bħala mezz biex wieħed jintebaħ bi problema possibbli ta’ qbid ta’ dejta fil-kodiċi ta’ identifikazzjoni tal-istituzzjoni (Qasam7, parti 2) u b’hekk jiġi żgurat il-kontroll tal-kwalità tan-numru ta’ identifikazzjoni tal-istituzzjoni.
                  L-isem sħiħ tal-istituzzjoni jiġi pprovdut fuq il-bażi tal-akronimu jew il-kodiċi ta’ identifikazzjoni tal-istituzzjoni pereżempju permezz ta’ għodda elettronika li jinkisbu minn fuq l-Internet.
                  Ma jintużawx punti ta’ waqfa fl-akronimi

                  Isem it-taqsima

                  Numru ta’ identifikazzjoni tal-istituzzjoni

                  Deskrizzjoni

                  Il-kodiċi ta’ identifikazzjoni mogħti fuq il-livell nazzjonali lill-“istituzzjoni”, jiġifieri l-istituzzjoni kompetenti tal-assigurazzjoni.

                  Pożizzjoni

                  Taqsima 7, parti 2

                  Valuri

                  Ara l-lista ta’ kodiċi nazzjonali ta’ istituzzjonijiet kompetenti

                  Format

                  Font “Verdana True Type” jew ekwivalenti, bi stil regolari, daqs punt 7, iswed, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.
                  It-Taqsima 7 hija allinjata mal-bordura tal-lemin u l-Parti 2 tiġi fuq ix-xellug ta’ Parti 1.
                  Spazjar tal-linji ta’ 3 punti flimkien mad-daqs tal-karattri.

                  Tul

                  Bejn 4 u 10 karattri.

                  Kumment

                  Tagħrif kumplimentari aġġornat u storiku li jista’ jkun meħtieġ sabiex wieħed jikkomunika mal-istituzzjoni jista’ jinkiseb fuq l-Internet bis-saħħa ta’ għodda ċentrali tal-għarfien.
                  L-istituzzjoni kompetenti taf tkun differenti mill-entità li permezz tagħha jsir il-kuntatt jew l-organizzazzjoni responsabbli mir-rimborż bejn pajjiż u ieħor jew inkella l-organizzazzjoni responsabbli mill-ħruġ tekniku tal-karta Ewropea tal-assigurazzjoni. Dan it-tagħrif jista’ jinkseb ukoll minn fuq l-Internet permezz ta’ għodda ċentrali tal-għarfien.

            3.5.4.   Elementi ta’ dejta konnessi mal-karta

                  Isem it-taqsima

                  In-numru ta’ identifikazzjoni loġiku tal-karta

                  Deskrizzjoni

                  Numru loġiku individwali bil-għan li jidentifika b’mod uniku l-karta u li jkun assenjat lil kull karta mill-emittent tal-karta. Dan huwa magħmul minn żewġ partijiet, in-numru identifikatur tal-emittent u n-numru tas-serje tal-karta.

                  Pożizzjoni

                  Taqsima 8

                  Valuri

                  L-ewwel 10 karattri jidentifikaw l-emittent tal-karta b’konformità mal-istandard EN 1867 tal-1997
                  L-aħħar 10 ċifri jikkonsistu f’numru tas-serje uniku

                  Format

                  Font “Verdana True Type” jew ekwivalenti, bi stil regolari, daqs punt 7, iswed, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.
                  Spazjar tal-linji ta’ 3 punti flimkien mad-daqs tal-karattri

                  Tul

                  20 karattru (biż-0 quddiem skont il-ħtieġa fl-10 ċifri użati għan-numru tas-serje uniku tal-karta).

                  Kumment

                  Fl-Istati Membri li joħorġu l-karti Ewropej tal-assigurazzjoni tas-saħħa bla komponent elettroniku jistgħu jużaw proċedura tar-reġistrazzjoni ad hoc għall-assenjar tan-numru tal-identifikazzjoni tal-emittent, minflok dik uffiċjali kif imfissra fl-istandard EN 1867.
                  Dan in-numru loġiku ta’ identifikazzjoni tal-karta jrid jippermetti li l-informazzjoni fuq il-karta tkun tista’ tiġi ċċekkjata mal-informazzjoni miżmuma għand l-organizzazzjoni emittenti għall-istess numru loġiku, pereżempju sabiex jitnaqqas ir-riskju ta’ frodi jew jiġu identifikati żbalji fit-tidħil tad-dejta meta tiġi proċessata l-informazzjoni tal-karta għal raġunijiet ta’ talbiet għal rimborż.

                  Isem it-taqsima

                  Data ta’ skadenza

                  Deskrizzjoni

                  Data li fiha jiskadi l-intitolament biex wieħed jirċievi kura tas-saħħa matul mawra temporanja fi Stat Membru ieħor minbarra l-Istat Membru li jkun jassigurah.

                  Pożizzjoni

                  Taqsima 9

                  Valuri

                  JJ/XX/SSSS, fejn J tfisser Jum, X tfisser Xahar u S tfisser Sena

                  Format

                  Font “Verdana True Type” jew ekwivalenti, bi stil regolari, daqs punt 7, iswed, bil-wisa’ tal-karattri kompressa għal 90 % tad-daqs normali u pożizzjoni u spazjar tal-karattri “normali”.
                  Allinjat mal-bordura tal-lemin.
                  Spazjar tal-linji ta’ 3 punti flimkien mad-daqs tal-karattri.

                  Tul

                  10 karattri, inkluż slexx bejn kull grupp.

                  Kumment

                  Stat Membru jkun intitolat li jitlob rimborż għal spejjeż tal-kura tas-saħħa pprovduti matul il-perjodu ta’ validità tal-karta, għalkemm il-perjodu ta’ intitolament jista’ jkun differenti mill-perjodu ta’ validità tal-karta.

            3.6.   Rekwiżiti tas-sigurtà

      Ir-rekwiżiti kollha tas-sigurtà jibqgħu r-responsabbiltà sħiħa tad-detentur tal-karta, li jinsab fl-aħjar pożizzjoni biex jivvaluta t-theddid u jimplimenta miżuri kontrihom kif jixraq.
      Meta titqiegħed fuq in-naħa ta’ wara tal-karta tal-identità nazzjonali, il-karta Ewropea tibbenefika mill-miżuri kollha ta’ sigurtà applikati għall-karta nazzjonali. Bħala miżura tas-sigurtà addizzjonali, madankollu, huwa ssuġġerit li ċertu dejta jkollha l-istess valuri fuq iż-żewġ naħat tal-karta.
      Jekk xi elementi oħra minbarra dawk speċifikati hawn fuq jitqiesu bħala miżuri meħtieġa ta’ sigurtà (eż. ritratt ta’ wiċċ id-detentur tal-karta), dawn jiġu applikati fuq in-naħa l-oħra tal-karta.

         (1)  Id-dettalji tekniċi tal-iskema tal-ilwien huma disponibbli fuq talba mingħand is-Segretarjat tal-Kummissjoni Amministrattiva. Dawn jiġu pprovduti fil-format adatt skont l-aħjar prattiċi fis-settur tal-professjoni tal-istampar (jiġifieri bħala fajl Quark Xpress. L-iskema tal-ilwien tikkonsisti f’4 kuluri CMYK u l-immaġni huma lkoll fil-format TIFF).

         (2)  Ir-referenzi CMYK għal dan il-kulur huma C78 M65 Y21 K7.

         (3)  Ir-referenzi CMYK għall-griż huma C33 M21 Y13 K1 u għall-blu C64 M46 Y16 K2.

      ANNESS II

         Mudell taċ-Ċertifikat Provviżorju ta’ Sostituzzjoni tal-Karta Ewropea tal-Assigurazzjoni tas-Saħħa

      1.   INTRODUZZJONI
      Iċ-Ċertifikat Provviżorju ta’ Sostituzzjoni (minn hawn ‘il quddiem imsejjaħ “iċ-ċertifikat”) jista’ jiġi pprovdut lill-persuna assigurata, fuq talba biss, u bħala sostituzzjoni provviżorja għall-karta Ewropea.
      Iċ-ċertifikat huwa identiku fl-għamla tiegħu fl-Istati Membri kollha u fih, fl-istess ordni, l-istess dejta bħall-karta Ewropea (taqsimiet 1 sa 9) kif ukoll dejta li tiċċertifika l-oriġini u l-validità taċ-ċertifikat (taqsimiet a sa d).
      2.   MUDELL TA’ ĊERTIFIKAT
      Ara l-paġna li jmiss.


title: Id-Deċiżjoni tal-Kunsill tat-2 ta' Ġunju 2003 dwar l-iffirmar, f'isem il-Komunità Ewropea, tal-Ftehim fil-forma ta' Skambju ta' Ittri li jemenda l-Ftehim bejn il-Komunità Ewropea u r-Repubblika Soċjalista tal-Vietnam dwar il-kummerċ f'prodotti tessili u ta' l-ilbies u miżuri oħra li jiftħu s-suq, u li jawtorizza l-applikazzjoni provviżorja tiegħu

text:
Avviż Legali Importanti

|

32003D0453

Official Journal L 152 , 20/06/2003 P. 0041 - 0041

		Id-Deċiżjoni tal-Kunsilltat-2 ta' Ġunju 2003dwar l-iffirmar, f'isem il-Komunità Ewropea, tal-Ftehim fil-forma ta' Skambju ta' Ittri li jemenda l-Ftehim bejn il-Komunità Ewropea u r-Repubblika Soċjalista tal-Vietnam dwar il-kummerċ f'prodotti tessili u ta' l-ilbies u miżuri oħra li jiftħu s-suq, u li jawtorizza l-applikazzjoni provviżorja tiegħu(2003/453/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u b'mod partikolari l-Artikolu 133, flimkien ma' l-ewwel subparagrafu ta' l-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) Il-Kummissjoni nnegozjat f'isem il-Komunità l-Ftehim fil-forma ta' Skambju ta' Ittri fuq il-kummerċ fil-prodotti tessili mal-Vietnam (hawnhekk iżjed ‘il quddiem imsejjaħ ‘il-Ftehim).(2) Il-Ftehim kien inizjalat fil-15 ta' Frar 2003.(3) Suġġett għar-reċiproċità, u biex jippermetti li l-benefiċċji tiegħu jgħaddu liż-żewġ partijiet immedjatament wara n-notifiki relevanti, huwa xieraq li dan il-Ftehim jiġi applikat fuq bażi provviżorja mill-15 ta' April 2003 sa l-ikkompletar tal-proċeduri għall-konklużjoni formali tiegħu.(4) Il-Ftehim għandu jiġi ffirmat f'isem il-Komunità,IDDEĊIEDA DAN LI ĠEJ:Artikolu 1L-iffirmar tal-Ftehim fil-forma ta' Skambju ta' Ittri li jemenda l-Ftehim bejn il-Komunità Ewropea u r-Repubblika Soċjalista tal-Vietnam fuq il-kummerċ fil-prodotti tessili u ta' l-ilbies [1] u l-miżuri l-oħra li jiftħu s-suq, u li jawtorizza l-applikazzjoni provviżorja tiegħu, huwa hawnhekk approvat, f'isem il-Komunità, suġġett għad-Deċiżjoni tal-Kunsill dwar il-konklużjoni ta' l-imsemmi Ftehim.It-test tal-Ftehim huwa anness ma' din id-Deċiżjoni.Artikolu 2Il-President tal-Kunsill huwa hawnhekk awtorizzat li jinnomina l-persuna/i bis-setgħa li jiffirmaw il-Ftehim, f'isem il-Komunità, suġġett għall-konklużjoni tiegħu.Artikolu 3Bla ħsara għar-reċiproċità, l-Ftehim għandu jiġi applikat fuq bażi provviżorja mill-15 ta' April 2003 sa l-ikkompletar tal-proċeduri għal konklużjoni formali tiegħu.Artikolu 41. Iż-żiedet tal-kwoti mal-livelli indikati fl-Anness 2 tal-Ftehim ser jiġu magħmula kull sena ma' l-implimentazzjoni mill-Vietnam tar-rabtiet tiegħu taħt il-paragrafi 3, 4, 8 u 10 ta' l-Artikolu 3 tal-Ftehim bejn il-Komunità Ewropea u r-Repubblika Soċjalista tal-Vietnam fuq il-kummerċ fil-prodotti tessili u ta' l-ilbies.2. Fil-każ li l-Vietnam jonqos milli jaderixxi ma' l-obbligazzjonijiet tiegħhu taħt il-paragrafi 3, 4, 8, 9 u 10 ta' l-Artikolu 3 ta' dak il-Ftehim fl-2003, il-kwoti għall-2003 għandhom jiġu mnaqqsa għal-livelli indikati fl-Anness 2, kolonna 3. Fil-każ li l-Vietnam jonqos milli jaderixxi ma' l-obbligazzjonijiet fl-2004 jew fl-2005, dawn il-livelli għandhom jiġu miżjuda b'rata tat-tkabbir ta' 3 % kull sena. F'dawn il-każijiet, il-kwantitajiet li diġa' qed jinġarru bil-baħar li jeċċedu l-livelli tal-kwota ristabbiliti għandhom jiġu mnaqqsa mill-kwoti tas-snin ta' wara.3. Id-Deċiżjoni li jiġi implimentat il-paragrafu 2 għandha tittieħed skond il-proċeduri msemmija fl-Artikolu 17 tar-Regolament tal-Kunsill (KEE) Nru 3030/93 tat-12 ta' Ottubru 1993 dwar ir-regoli komuni għall-importazzjoni ta' ċerti prodotti tessili minn pajjiżi terzi [2].Magħmula fil-Lussemburgu, fit-2 ta' Ġunju 2003.F'isem il-KunsillIl-PresidentK. Stefanis[1] ĠU L 410, 31.12.1992, p. 279.[2] ĠU L 275, 08.11.1993, p. 1. Ir-Regolament kif l-aħħar emendat mir-Regolament (KE) Nru 138/2003 (ĠU L 23, 28.01.2003, p. 1.--------------------------------------------------


title: 2011/772/UE: Deċiżjoni tal-Parlament Ewropew u tal-Kunsill tas- 16 ta’ Novembru 2011 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba (applikazzjoni EGF/2010/021 IE/Kostruzzjoni 41, mill-Irlanda)

text:
               30.11.2011

               MT

               Il-Ġurnal Uffiċjali tal-Unjoni Ewropea

               L 317/30

         DEĊIŻJONI TAL-PARLAMENT EWROPEW U TAL-KUNSILL
   tas-16 ta’ Novembru 2011
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba (applikazzjoni EGF/2010/021 IE/Kostruzzjoni 41, mill-Irlanda)
   (2011/772/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikolari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali kbar fix-xejriet kummerċjali dinjija dovuti għall-globalizzazzjoni u sabiex jiġu megħjuna fir-reintegrazzjoni tagħhom fis-suq tax-xogħol.

               (2)

               L-ambitu tal-FEG twessa’ għal applikazzjonijiet imressqa mill-1 ta’ Mejju 2009 biex jinkludi appoġġ għall-ħaddiema li ngħataw is-sensja b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG sal-limitu massimu annwali ta’ EUR 500 miljun.

               (4)

               L-Irlanda ressqet applikazzjoni fid-9 ta’ Ġunju 2010 biex timmobilizza l-FEG, fir-rigward tas-sensji f’1 482 impriża li joperaw fid-Diviżjoni 41 tan-NACE Reviżjoni 2 (“Kostruzzjoni ta’ bini”) fir-reġjun NUTS II ta’ Border, Midlands and Western (IE01) u Southern and Eastern (IE02) fl-Irlanda, u ssupplimentatha b’tagħrif addizzjonali sas-17 ta’ Ġunju 2011. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ippreżentat proposta biex timmobilizza l-ammont ta’ EUR 12 689 838.

               (5)

               L-FEG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjonijiet imressqa mill-Irlanda,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2011, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi s-somma ta’ EUR 12 689 838 f’approprjazzjonijiet ta’ impenji u ta’ ħlas.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, is-16 ta’ Novembru 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         W. SZCZUKA

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Deċiżjoni tal-Kummissjoni (UE) 2017/97 tal-4 ta' Lulju 2016 dwar l-għajnuna mill-Istat SA.40168 — 2015/C (ex SA.33584 — 2013/C (ex 2011/NN)) implimentata min-Netherlands favur il-klabb tal-futbol professjonali Willem II f'Tilburg (notifikata bid-dokument C(2016) 4061) (Test b'rilevanza għaż-ŻEE. )

text:
               20.1.2017

               MT

               Il-Ġurnal Uffiċjali tal-Unjoni Ewropea

               L 16/28

         DEĊIŻJONI TAL-KUMMISSJONI (UE) 2017/97
   tal-4 ta' Lulju 2016
   dwar l-għajnuna mill-Istat SA.40168 — 2015/C (ex SA.33584 — 2013/C (ex 2011/NN)) implimentata min-Netherlands favur il-klabb tal-futbol professjonali Willem II f'Tilburg

         (notifikata bid-dokument C(2016) 4061)

   (Il-verżjoni Netherlandiża biss hija awtentika)
   (Test b'rilevanza għaż-ŻEE)
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 108(2) tiegħu,
   Wara li kkunsidrat il-Ftehim dwar iż-Żona Ekonomika Ewropea, u b'mod partikolari l-Artikolu 62(1)(a) tiegħu,
   Wara li talbet lill-partijiet interessati jissottomettu l-kummenti tagħhom skont l-Artikolu 108(2) tat-Trattat (1) u wara li kkunsidrat il-kummenti tagħhom,
   Billi:
   1.   PROĊEDURA

               (1)

               Fl-2010, il-Kummissjoni ġiet infurmata minn ċittadin li n-Netherlands implimentat miżura ta' għajnuna favur il-klabb tal-futbol professjonali Willem II f'Tilburg. Dan l-ilment ġie rreġistrat taħt in-numru SA.31122. Fl-2010 u l-2011, il-Kummissjoni rċeviet ukoll ilmenti dwar miżuri favur klabbs tal-futbol professjonali oħra fin-Netherlands, b'mod partikolari MVV f'Maastricht, FC Den Bosch ġo 's-Hertogenbosch, PSV f'Eindhoven u NEC f'Nijmegen. B'ittra tat-2 ta' Settembru 2011 in-Netherlands ipprovdiet lill-Kummissjoni aktar informazzjoni dwar il-miżura rigward Willem II.

               (2)

               B'ittra tas-6 ta' Marzu 2013, il-Kummissjoni infurmat lin-Netherlands li kienet iddeċidiet li tibda l-proċedura stabbilita fl-Artikolu 108(2) tat-Trattat fir-rigward tal-miżuri favur Willem II, NEC, MVV, PSV u FC Den Bosch.

               (3)

               Id-deċiżjoni tal-Kummissjoni li tibda l-proċedura (minn hawn 'il quddiem: “Id-deċiżjoni tal-ftuħ”) ġiet ippubblikat f' Il-Ġurnal Uffiċjali tal-Unjoni Ewropea
                   (2). Il-Kummissjoni stiednet lill-partijiet interessati biex jissottomettu l-kummenti tagħhom dwar il-miżuri inkwistjoni.

               (4)

               In-Netherlands issottomettiet osservazzjonijiet fil-qafas tal-proċedura rigward il-miżura favur Willem II b'ittri tal-31 ta' Mejju 2013 u t-12 ta' Novembru 2013. In-Netherlands wieġbet ukoll għat-talba għal informazzjoni addizzjonali b'ittra tal-11 ta' Frar 2014.

               (5)

               Il-Kummissjoni rċeviet osservazzjonijiet mill-muniċipalità ta' Tilburg (minn hawn 'il quddiem: “il-muniċipalità”) bħala parti interessata rigward il-miżura għal Willem II. Hija għaddiethom lin-Netherlands, li ngħatat l-opportunità li twieġeb lura. Il-kummenti tagħha waslu b'ittra tat-12 ta' Novembru 2013 u ġew ippreżentati f'laqgħa li saret fl-20 ta' Marzu 2014.

               (6)

               Wara d-deċiżjoni tal-ftuħ, u fi qbil man-Netherlands, l-investigazzjonijiet għall-klabbs differenti twettqu b'mod separat. L-investigazzjoni rigward il-klabb Willem II ġiet irreġistrata taħt in-numru tal-każ SA.40168.

         2.   DESKRIZZJONI DETTALJATA TAL-MIŻURA

   2.1.   Il-miżura u l-benefiċjarju tagħha

               (7)

               Il-federazzjoni tal-futbol nazzjonali Koninklijke Nederlandse Voetbal Bond (minn hawn 'il quddiem: il-“KNVB”) hija l-organizzazzjoni umbrella għall-kompetizzjoni tal-futbol professjonali u amatorjali. Il-futbol professjonali fin-Netherlands huwa organizzat f'sistema ta' żewġ saffi. Fl-istaġun 2014/2015, din is-sistema kienet tinvolvi 38 klabb, li minnhom 18 kienu fl-ogħla lig (eredivisie) u 20 fil-lig inferjuri (eerste divisie).

               (8)

               Willem II twaqqaf fl-1898 u ilu klabb tal-futbol professjonali mill-introduzzjoni tal-futbol professjonali fin-Netherlands fl-1954. Willem II jilgħab il-partiti tiegħu fil- Koning Willem II Stadion (minn hawn 'il quddiem: “l-istejdjum”) f'Tilburg. Fl-2010/2011, Willem II ġie relegat mill-ogħla lig għal-lig inferjuri. Il-klabb ġie promoss għal darb'oħra fl-2012 u relegat għal darb'oħra fl-2013. Imbagħad fl-2014 reġa' ġie promoss għall-ogħla lig. L-istaġun 2005/2006 kien l-aktar staġun riċenti li fih Willem II lagħab f'turnew Ewropew (it-Tazza UEFA).

               (9)

               Il-forma legali attwali ta' Willem II hija Willem II Tilburg B.V. L-entità Willem II Tilburg B.V. (minn hawn 'il quddiem: “Willem II”) hija l-benefiċjarju tal-miżura. Hija proprjetà tal-fondazzjoni Stichting Beheer Betaald Voetbalorganisatie Willem II Tilburg. Hemm assoċjazzjoni separata (Vereniging) Willem II. Willem II hija intrapriża ta' daqs medju bi 53 impjegat fl-2012. Kellha fatturat annwali ta' EUR 11,4 miljun fis-sena kontabilistika 2008/2009 u fatturat ta' EUR 9,9 miljun fis-sena kontabilistika 2009/2010.

               (10)

               Fl-2004 il-muniċipalità u Willem II ikkonkludew kuntratt, li bih il-muniċipalità saret is-sid sħiħ (3) tal-istejdjum u li bih Willem II kiseb lokazzjoni għall-użu tal-istedjum. Il-kuntratt ta' lokazzjoni speċifika li l-muniċipalità kriet l-istejdjum lil Willem II, u li għal dan il-klabb kellu jħallas il-kera annwali ta' EUR 1 001 731, flimkien mal-VAT u spiża varjabbli. Il-kera kienet ibbażata fuq l-ispiża tal-investiment, perjodu ta' deprezzament ta' 30 sena u r-rata ta' interess ta' 5,5 % użata mill-muniċipalità fiż-żmien li fih il-kuntratt ġie konkluż. Il-kundizzjonijiet fil-lokazzjoni ta' 30 sena ġew imfassla biex jiżguraw użu tal-istejdjum li jkollu newtralità baġitarja għall-muniċipalità. Fil-punt 51 tad-deċiżjoni tal-ftuħ il-Kummissjoni ddikjarat li l-parametri li dak iż-żmien kien intlaħaq qbil dwarhom kienu jiggarantixxu li Willem II iħallas kera li tkopri l-ispejjeż kollha, u b'hekk tiġi evitata kwalunkwe għajnuna operatorja lill-klabb tal-futbol. Il-kiri kien fil-limitu tal-kera mħallsa minn oħrajn, għalkemm 'il fuq mill-medja. Fis-snin bejn l-2004 u l-2008 Willem II kien kapaċi jħallas il-kera.

               (11)

               Fl-istaġun tal-futbol 2009/2010, Willem II ħabbat wiċċu ma' diffikultajiet finanzjarji, u f'Mejju 2010 ħabbar li kien f'xifer il-falliment. Il-muniċipalità, li aktar kmieni kienet issospendiet il-pagament tal-kera għall-2009, fil-31 ta' Mejju 2010 iddeċidiet li tnaqqas il-kera u spejjeż oħra b'effett retroattiv sal-2004. L-effett ta' din id-deċiżjoni kien tnaqqis b'EUR 0,4 miljun tal-ammont annwali dovut mill-klabb tal-futbol matul perjodu ta' sitt snin, li wassal għal pagament — f'żewġ segmenti — ta' EUR 2,4 miljun lil Willem II, somma li minnha tnaqqset il-kera pendenti għall-2009. Lokazzjoni ġdida, li ħadet post dik tal-2004, ġiet konkluża fil-31 ta' Ottubru 2011.

               (12)

               Id-deċiżjoni tal-muniċipalità tal-31 ta' Mejju 2010 kienet ibbażata fuq il-kundizzjoni li Willem II jissodisfa l-obbligi inklużi fil-pjan ta' ristrutturar li kellu l-għan li jirkupra l-vijabbiltà fuq terminu twil ta' Willem II. Il-kundizzjonijiet ta' dan il-pjan kienu jinkludu obbligi ta' rappurtar finanzjarju trimestrali, baġit ibbilanċjat għall-istaġun tal-futbol li jmiss, it-tisjib ta' mod kif titnaddaf il-karta tal-bilanċ tiegħu, il-ħtieġa li jiġu rispettati l-istandards tal-assoċjazzjoni tal-futbol nazzjonali għas-salarji tal-plejers, u l-introduzzjoni ta' struttura ta' maniġment u ta' sorveljanza ġodda. Il-miżuri li ttieħdu minn Willem II biex jissodisfa dawk il-kundizzjonijiet sussegwentement tqiesu bħala sodisfaċenti mill-muniċipalità li b'hekk illiberat it-tieni segment tal-EUR 2,4 miljun.

               (13)

               In-Netherlands ma kkomunikatx lill-Kummissjoni l-pjan tagħha skont l-Artikolu 108(3) tat-Trattat, li tagħti EUR 2,4 miljun lil Willem II. Il-Kummissjoni lanqas ma ġiet informata bid-deċiżjoni li ttieħdet fl-2009 dwar is-sospensjoni tal-pagament tal-kera annwali għall-istaġun 2009/2010.

         2.2.   Effett possibli tal-għajnuna

               (14)

               In-Netherlands iddubitat mill-impatt tal-għajnuna possibbli fuq is-suq intern għall-klabbs li ma jilagħbux futbol fil-livell Ewropew. Madanakollu, il-klabbs tal-futbol professjonali jitqiesu bħala impriżi u huma soġġetti għall-kontroll tal-għajnuna mill-Istat. Il-futbol jieħu l-forma ta' impjieg bi qligħ u jipprovdi servizzi għar-remunerazzjoni; huwa żviluppa livell għoli ta' professjonaliżmu u b'hekk żied l-impatt ekonomiku tiegħu (4).

               (15)

               Minbarra li jipparteċipaw f'kompetizzjonijiet tal-futbol, li għandhom dimensjoni internazzjonali, il-klabbs tal-futbol professjonali jieħdu sehem f'attivitajiet ekonomiċi f'diversi swieq, bħas-suq tat-trasferimenti għall-plejers professjonali, ir-reklamar, l-isponserizzjazzjoni, il-merchandising jew dak li tkopri l-midja. L-għajnuna lil klabb tal-futbol professjonali sssaħħaħ il-pożizzjoni tiegħu f'kull wieħed minn dawk is-swieq, li l-biċċa l-kbira tagħhom ikopru diversi Stati Membri. Għaldaqstat, jekk ir-riżorsi tal-Istat jintużaw biex jipprovdu vantaġġ selettiv lil klabb tal-futbol professjonali, irrispettivament mil-lig li jilgħab fih, tali għajnuna aktarx ikollha l-potenzjal li tfixkel il-kompetizzjoni u taffettwa l-kummerċ bejn l-Istati Membri fis-sens tal-Artikolu 107(1) tat-Trattat (5).

         2.3.   Raġunijiet biex jingħata bidu għall-proċedura

               (16)

               Fid-deċiżjoni tal-ftuħ, il-Kummissjoni waslet għall-konklużjoni preliminari li l-muniċipalità ipprovdiet vantaġġ selettiv lil Willem II bl-użu ta' riżorsi tal-Istat u b'hekk ipprovdiet għajnuna lill-klabb tal-futbol. Il-Kummissjoni adottat ukoll il-pożizzjoni li l-miżuri ta' għajnuna lill-klabbs tal-futbol professjonali aktarx ifixklu l-kompetizzjoni u jaffettwaw il-kummerċ bejn l-Istati Membri fis-sens tal-Artikolu 107(1) tat-Trattat.

               (17)

               Fid-deċiżjoni tal-ftuħ il-Kummissjoni nnutat li fiż-żmien li fih Willem II ngħata l-għajnuna kien qed jesperjenza diffikultajiet finanzjarji. Sabiex tivvaluta l-kompatibilità tal-għajnuna mal-Linji Gwida dwar l-għajnuna mill-Istat għas-salvataġġ u r-ristrutturar tad-ditti f'diffikultà (6) (minn hawn 'il quddiem: “il-Linji Gwida”), il-Kummissjoni talbet informazzjoni dwar il-konformità mar-rekwiżiti kollha stipulati fil-Linji Gwida.

               (18)

               Il-Kummissjoni b'mod partikolari ma kinitx kapaċi tivverifika jekk il-kundizzjonijiet fil-punti 34 sa 37 tal-Linji Gwida dwar in-natura u l-implimentazzjoni ta' pjan ristrutturali ġewx irrispettati. Il-Kummissjoni ma kinitx kapaċi tivverifika wkoll jekk kinux ittieħdu miżuri ta' kumpens adegwati fis-sens tal-punti 38 sa 42. Barra minn hekk kien hemm bżonn jintwera li l-għajnuna kienet limitata għall-minimu neċessarju, li l-benefiċjarju nnifsu jkun ħallas kontribut proprju adegwat għar-ristrutturar tiegħu u li l-prinċipju “tal-ewwel u tal-aħħar darba” jiġi rispettat.

         3.   KUMMENTI MIN-NETHERLANDS

               (19)

               In-Netherlands ma qablitx li l-miżura għar-ristrutturar tal-ftehim tal-lokazzjoni tal-istejdjum kienet tikkostitwixxi għajnuna mill-Istat. Fil-fehma tan-Netherlands, il-muniċipalità bħala s-sid tal-istejdjum applikat il-kundizzjonijiet tas-suq u aġixxiet f'konformità mal-prinċipji tal-investitur u l-kreditur f'ekonomija tas-suq billi ssospendiet il-kera għall-utent ewlieni tal-istejdjum fl-2009 u billi baxxiet l-kera u kundizzjonijiet kuntrattwali oħra b'effett retroattiv fl-2010. F'każ ta' falliment ta' Willem II, il-klabb kien jitlef il-liċenzja tiegħu li jilgħab futbol professjonali. Il-muniċipalità kienet tibqa' bi stejdjum tal-futbol li jista' jsir utli biss għal attivitajiet oħra bi spiża ta' investiment sostanzjali. In-Netherlands qalet li l-kera aktar baxxa kienet konformi mal-kera mħallsa mkejjen oħra għal stejdjums oħra u li għalhekk kienet konformi mal-kundizzjonijiet tas-suq.

               (20)

               Min-naħa l-oħra, in-Netherlands argumentat li anke kieku l-miżura kellha tikkostitwixxi għajnuna, din kienet tkun kompatibbli mas-suq intern. Dawn l-argumenti kienu primarjament ibbażati fuq ittra li l-Kummissjoni bagħtet lin-Netherlands fil-11 ta' Lulju 2002 dwar l-infrastruttura tal-isport. F'din l-ittra l-Kummissjoni ddeskriviet ċerti kundizzjonijiet skont liema kienet tqis li l-finanzjament tal-infrastruttura tal-isport ma jikkostitwixxix għajnuna mill-Istat. It-tieni nett, l-argumenti huma bbażati fuq il-Linji Gwida u l-Artikolu 107(3)(c) tat-Trattat.

               (21)

               Fir-rigward tar-ristrutturar ta' Willem II, in-Netherlands iddeskriviet is-sitwazzjoni finanzjarja tal-klabb. Fis-sena kontabilistika 2008/2009 (7) Willem II għamel telf ta' EUR 3,9 miljun fuq fatturat ta' EUR 11,4 miljun u l-ewkità tiegħu [eigen vermogen] naqset minn EUR 4,1 miljun għal EUR 0,2 miljun. Fl-2009/2010 (8) Willem II għamel telf ta' EUR 4,4 miljun fuq fatturat ta' EUR 9,9 miljun. Minkejja l-għoti ta' EUR 2,4 miljun mill-muniċipalità, l-ekwità tiegħu naqset aktar minn EUR 0,2 miljun għal nieqes EUR 2,1 miljun.

               (22)

               Kull klabb tal-futbol professjonali Netherlandiż jeħtieġ liċenzja mill-KNVB, li jirċievi biss jekk jikkonforma ma' diversi obbligi. Wieħed mill-obbligi taħt is-sistema jikkonċerna s-saħħa finanzjarja tal-klabb. Kull staġun, klabb huwa obbligat jissottometti rapporti finanzjarji sal-1 ta' Novembru, l-1 ta' Marzu u l-15 ta' Ġunju, li fost l-oħrajn jagħtu stampa tas-sitwazzjoni finanzjarja attwali tiegħu, kif ukoll il-baġit għall-istaġun li jmiss. Abbażi ta' dawn ir-rapporti, il-klabbs jiġu kklassifikati fi tliet kategoriji (1: insuffiċjenti, 2: suffiċjenti, 3: tajjeb). Il-klabbs tal-Kategorija 1 huma obbligati jippreżentaw pjan għat-titjib biex jilħqu l-Kategoriji 2 jew 3. Jekk il-klabb ma jirnexxilux jikkonforma mal-pjan, il-KNVB tista' timponi sanzjonijiet, inkluż twissija uffiċjali, tnaqqis fil-punti ta' kompetizzjoni u — bħala sanzjoni finali — it-tneħħija tal-liċenzja. Klabb tal-futbol professjonali fin-Netherlands li jiddikjara li huwa fallut jitlef il-liċenzja tiegħu. Jekk klabb suċċessur jiġi mwaqqaf, ma jitħalliex jidħol direttament fil-ligs tal-futbol professjonali, iżda jkollu jibda mit-tieni l-ogħla lig amatorjali. Bid-diffikultajiet tiegħu, Willem II irriskja li jitlef il-liċenzja tiegħu biex jipparteċipa f'kompetizzjonijiet professjonali. Huwa ġie kklassifikat fil-Kategorija 1 fl-2010.

               (23)

               In-Netherlands issuġġeriet li fid-dawl ta' dawn id-diffikultajiet id-deċiżjoni tal-muniċipalità li tagħti EUR 2,4 miljun lil Willem II kienet subordinata għal għadd ta' kundizzjonijiet stabbiliti fil-pjan ta' ristrutturar imfassal minn Willem II (9). Il-pjan tfassal biex iwassal għal pożizzjoni finanzjarja b'saħħitha fuq perjodu ta' 3 snin. L-għan tal-pjan kienu ukoll dak li jissodisfa r-rekwiżiti tal-KNVB biex jikseb status ta' Kategorija 2 (suffiċjenti) sal-aħħar tas-sena finanzjarja 2012/2013. F'Diċembru 2011 il-KNVB kienet diġà tatu l-istatus ta' Kategorija 2.

               (24)

               Il-pjan ta' ristrutturar kien jinvolvi maniġment ġdid, tnaqqis fil-persunal u fil-grupp ta' plejers. Huwa ppreveda li n-numru ta' plejers b'kuntratt jitnaqqas. Jiġu trasferiti diversi plejers, il-kuntratti eżistenti jiġu mtawlin għal paga aktar baxxa, il-kuntratti l-ġodda jiġu konklużi mingħajr pagamenti għal trasferimenti jew jinkrew plejers minn klabbs oħra. L-għan tal-pjan kien li titnaqqas l-ispiża tal-persunal u tal-plejers minn 77 % għal taħt il-55 %.

               (25)

               Fl-2009, meta tfaċċaw id-diffikultajiet finanzjarji ta' Willem II, kien hemm disa' entitajiet privati li qablu li flimkien isellfu EUR 2,25 miljun lill-klabb. Fl-2010, dawn setgħu jiġu konvinti biex jestendu t-tul tas-self, biex ma jsegwux il-pretensjonijiet tagħhom sal-irkupru tal-likwidità suffiċjenti ta' Willem II, u li jaċċettaw li jbaxxu l-imgħax fuq dawn il-pretensjonijiet; sitta minnhom marru lil hinn minn dan u naqqsu 10 % tal-pretensjonijiet tagħhom. L-għan tal-pjan ta' ristrutturar kien li jippermetti lil Willem II jikseb introjtu operatorju moderat fi żmien tliet snin. Il-pjan irriżulta li kien wieħed realistiku. Willem II kellu introjtu ta' madwar EUR 0,3 miljun fl-2010/2011 u fl-2011/2012 u ammonti iżgħar fl-2012/2013; huwa tejjeb il-pożizzjoni ta' ekwità tiegħu għal nieqes EUR 1,4 miljun fit-30 ta' Ġunju 2012, nieqes EUR 1,3 miljun fit-30 ta' Ġunju 2013, u dawwarha f'pożittiv fis-sena kontabilistika 2013/2014.

         4.   KUMMENTI MINN PARTIJIET INTERESSATI

               (26)

               Il-muniċipalità ssottomettiet l-osservazzjonijiet skont il-proċedura li fil-biċċa l-kbira kienu identiċi għall-osservazzjonijiet sottomessi min-Netherlands. Barra minn hekk, il-muniċipalità pprovdiet ukoll informazzjoni speċifika dwar is-sitwazzjoni finanzjarja ta' Willem II fl-2009 u ssottomettiet studju, li sar f'Novembru 2013 minn Deloitte Financial Advisory Services, rigward l-ispiża tad-diversi opzjonijiet miftuħa għall-muniċipalità fl-2010, sabiex issostni l-fehma tagħha li l-miżuri deċiżi fl-2009 u fl-2010 kienu raġonevoli.

         5.   VALUTAZZJONI TAL-MIŻURA

   5.1.   Preżenza tal-għajnuna mill-Istat skont l-Artikolu 107(1) tat-Trattat

               (27)

               Skont l-Artikolu 107(1) tat-Trattat, għajnuna mill-Istat hija għajnuna mogħtija minn Stat Membru jew permezz tar-riżorsi tal-Istat fi kwalunkwe forma, li twassal għal distorsjoni jew theddida ta' distorsjoni għall-kompetizzjoni billi tagħti vantaġġ ekonomiku lil ċerti impriżi jew il-produzzjoni ta' ċerti prodotti sa fejn tolqot il-kummerċ bejn l-Istati Membri. Il-kundizzjonijiet stipulati fl-Artikolu 107(1) tat-Trattat huma kumulattivi u b'hekk, biex miżura tiġi kkwalifikata bħala għajnuna mill-Istat, il-kundizzjonijiet kollha jridu jiġu ssodisfati.

               (28)

               Abbażi tad-deċiżjoni tal-ftuħ, il-Kummissjoni tivvaluta fir-rigward tal-preżenza tal-għajnuna d-deċiżjoni tal-muniċipalità fl-2009 biex tissospendi l-pagament tal-kera għall-użu tal-istejdjum minn Willem II u d-deċiżjoni li l-muniċipalità ħadet f'Mejju 2010 biex, b'effett retroattiv, tbaxxi l-kiri u spejjeż oħra għall-użu tal-istejdjum. Il-Kummissjoni tinnota li ż-żewġ azzjonijiet huma marbuta mill-qrib fir-rigward tal-kronoloġija u tal-għan tagħhom u mas-sitwazzjoni ta' Willem II f'dak iż-żmien u b'hekk għandhom jiġu eżaminati flimkien.

         5.1.1.   Finanzjament permezz tar-riżorsi tal-Istat

               (29)

               Iż-żewġ miżuri ġew deċiżi mill-muniċipalità u għandhom konsegwenzi finanzjarji diretti fuq il-baġit tagħha; b'hekk huma jinvolvu l-użu tar-riżorsi tal-Istat. It-trasferiment tar-riżorsi tal-Istat jista' jieħu ħafna forom, bħal għotjiet diretti, self, garanziji, investiment dirett fil-kapital tal-intrapriżi u benefiċji in natura. Ir-rinunzja ta' dħul li minflok kien jitħallas mill-Istat tikkostitwixxi wkoll trasferiment ta' riżorsi tal-Istat.

         5.1.2.   Vantaġġ ekonomiku

               (30)

               Jeħtieġ li l-miżuri jipprovdu vantaġġ ekonomiku lil Willem II li kieku ma kienx ikollu b'kundizzjonijiet tas-suq normali. In-Netherlands u l-muniċipalità jgħidu li l-muniċipalità ġabet ruħha f'konformita mal-prinċipju tal-investitur f'ekonomija tas-suq u l-prinċipju tal-kreditur f'ekonomija tas-suq u, b'hekk ma taw l-ebda vantaġġ lil Willem II. Il-Kummissjoni ma taqbilx ma' din l-opinjoni għar-raġunijiet li ġejjin.

               (31)

               Kull meta s-sitwazzjoni finanzjarja ta' impriża tittejjeb b'riżultat tal-intervent tal-Istat, jista' jiġi preżunt li jkun hemm vantaġġ. Sabiex dan jiġi vvalutat, is-sitwazzjoni finanzjarja tal-intrapriża li ssegwi l-miżura għandha tiġi mqabbla mas-sitwazzjoni finanzjarja tagħha f'każ li l-miżura ma tkunx ġiet introdotta. Mingħajr l-intervent, il-klabb kien jibqa' f'diffikultà finanzjarja, bil-periklu li jfalli u jiġi relegat għal lig inferjuri. Mhuwiex ikkuntestat li s-sitwazzjoni finanzjarja ta' Willem II tjiebet sew permezz tal-miżuri li qed jiġu investigati.

               (32)

               Dan ma jikkostitwixxix vantaġġ indebitu jekk il-muniċipalità tista' turi li aġixxiet f'konformità mal-prinċipju tal-investitur f'ekonomija tas-suq u l-prinċipju tal-kreditur f'ekonomija tas-suq. Il-Kummissjoni tinnota li fl-2004 il-muniċipalità kisbet is-sjieda sħiħa tal-istejdjum. Għal dan l-akkwist hija ħallset il-valur ekonomiku tal-istejdjum, li kien ġie stabbilit abbażi ta' għarfien espert estern. Il-lokazzjoni tal-2004 ma' Willem II ġiet konkluża mill-muniċipalità bl-għarfien sħiħ li l-istejdjum ma kienx arena multifunzjonali, iżda stejdjum tal-futbol bil-Willem II bħala utent ristrett b'possibilitajiet limitati biss għall-użu għall-attivitajiet lil hinn mill-futbol. Għaldaqstant il-muniċipalità kienet taf li l-użu tal-istejdjum kien jiddependi fuq il-fatt li Willem II ikun jista' jkompli jħallas il-kera u l-ispejjeż l-oħra speċifikati fil-kuntratt. Investitur tal-ekonomija tas-suq jew ma kienx jieħu dan ir-riskju fuqu għalkollox, jew kien jieħdu biss għal marġni tal-profitt u assigurazzjoni korrispondenti kontra kull possibbiltà ta' insolvenza mill-utent ristrett.

               (33)

               Meta l-muniċipalità fl-2010 infurmat lill-kunsill muniċipali li Willem II kien f'xifer il-falliment, sabet ukoll li l-użu tal-istejdjum mill-2004 kien biss newtrali għall-baġit tagħha. Jekk madanakollu l-lokazzjoni tal-2004 ma ġġeneratx qligħ raġonevoli, fl-2010 l-emenda b'effett retroattiv tal-kundizzjonijiet ta' lokazzjoni saret bl-għarfien li tagħmel l-użu mill-2004 wieħed li jwassal għat-telf. Dan jeskludi li d-deċiżjoni tal-2010 li titnaqqas il-kera tissodisfa l-prinċipju tal-investitur f'ekonomija tas-suq. L-ebda attur kummerċjali ma jaqbel mal-modifika retroattiva ta' kera li ma għandha l-ebda perspettiva biex tiżgura r-redditu fuq l-investiment.

               (34)

               In-Netherlands u l-muniċipalità, madanakollu, jgħidu wkoll li d-deċiżjoni tal-muniċipalità li taffiet il-piż tad-dejn fuq il-klabb, kienet konformi mal-prinċipju tal-kreditur f'ekonomija tas-suq. F'dan il-kuntest, huma jirreferu għall-fatt li diversi kredituri kbar irrinunzjaw parti mill-pretensjonijiet tagħhom fir-rigward ta' Willem II. Huma jirreferu wkoll għall-parti fid-deċiżjoni tal-ftuħ li fiha l-Kummissjoni kkonkludiet li l-miżuri tal-muniċipalità ta' Arnhem favur il-klabb tal-futbol ta' Vitesse ma kinux jikkostitwixxu għajnuna mill-Istat.

               (35)

               F'dan ir-rigward il-Kummissjoni l-ewwel tinnota li d-deċiżjonijiet li ttieħdu fl-2009 li jiġi sospiż il-ħlas tal-kera u fl-2010 li titnaqqas, b'effett retroattiv, il-kera u obbligazzjonijiet ta' ħlas oħrajn għall-użu tal-istejdjum ma kinux ittieħdu fl-istess ħin li ttieħdu miżuri korrispondenti minn kredituri oħrajn. Barra minn hekk, fl-2010 il-muniċipalità kkonċediet ammont ta' EUR 2,4 miljun lil Willem II, aktar mid-doppju tal-pretensjoni tagħha għal kera ta' sena lil Willem II. Il-muniċipalità ħtieġet lil Willem II jinnegozja ma' kredituri oħrajn biex inaddaf il-karta tal-bilanċ tiegħu, iżda mingħajr ma stabbiliet kundizzjonijiet għal dawk in-negozjati li kienu jaqblu mal-kundizzjonijiet tal-intervent tagħha. L-argument li klabb tal-futbol professjonali fallut jitlef il-liċenzja tiegħu u li l-muniċipalità tibqa' bi stejdjum tal-futbol li jsir utli biss għal attivitajiet oħra bi spiża ta' investiment sostanzjali lanqas mhu konvinċenti. F'każ ta' falliment, seta' twaqqaf klabb suċċessur bħala utent tal-istejdjum. Ċertament, ma jiġix ammess fil-ligs tal-futbol profesjonali direttament, iżda jkollu jibda mit-tieni l-ogħla lig amatorjali. Madanakollu dan ikollu l-perspettiva li juża l-istejdjum u li fil-futur previst jirritorna għal-lig professjonali, u b'hekk jikkontribwixxi għal dħul tal-lokazzjoni tal-istejdjum.

               (36)

               In-Netherlands irreferiet ukoll għall-ittra tal-Kummissjoni tal-11 ta' Lulju 2002 li fiha ddeskriviet ċerti kundizzjonijiet skont liema tqis li l-finanzjament tal-infrastruttura tal-isport ma jikkostitwix għajnuna mill-Istat. Dawn il-kundizzjonijiet jinkludu l-karattru multifunzjonali tal-arena, l-aċċess mhux diskriminatorju għaliha u l-adegwatezza tat-tariffi tal-utent.

               (37)

               Madanakollu, f'dan il-każ l-osservazzjonijiet ma jistgħux iwasslu għall-konklużjoni li Willem II ma kisibx vantaġġ mhux dovut. Diġà jista' jiġi kkontestat jekk l-argumenti mniżżlin fl-ittra tal-11 ta' Lulju 2002 għadhomx rilevanti, fid-dawl tal-ġurisprudenza tal-Qorti tal-Ġustizzja li qieset l-investiment pubbliku fl-infrastruttura li jsir disponibbli għall-użu pubbliku bħala għajnuna mill-Istat (10). F'dan il-każ, huwa madanakollu deċisiv li l-muniċipalità u Willem II fl-2004 ikkonkludew kuntratt li fih qablu dwar kera annwali ta' EUR 1 001 731. Jekk il-pagament ta' din il-kera li ntlaħaq qbil dwarha l-ewwel jiġi sospiż fil-ftehim mal-muniċipalità u l-ammont tal-kera minn hawn 'il quddiem jitbaxxa b'mod retroattiv, il-muniċipalità tagħti vantaġġ finanzjarju lil Willem II li normalment ma jkollux u li fi kwalunkwe każ operatur privat normalment ma kienx jagħti.

               (38)

               Għal dawn ir-raġunijiet, il-Kummissjoni mhijiex konvinta li l-muniċipalità ġabet ruħha ta' operatur tal-ekonomija tas-suq, kemm jekk bħala investitur u kemm bħala kreditur jew it-tnejn li huma. B'hekk tikkonkludi li pprovdiet appoġġ finanzjarju biex tevita l-falliment ta' Willem II, li attur tas-suq privat ma kienx jipprovdi u li b'hekk jikkostitwixxi vantaġġ.

         5.1.3.   Effett fuq il-kummerċ u l-kompetizzjoni

               (39)

               In-Netherlands iddubitat mill-impatt tal-għajnuna possibbli fuq is-suq intern għall-klabbs li ma jilagħbux futbol fil-livell Ewropew. F'dan ir-rigward, kif indikat fil-premessa 14, il-Kummissjoni tfakkar li l-klabbs tal-futbol professjonali huma meqjusa bħala intrapriżi u huma soġġetti għall-kontroll tal-għajnuna mill-Istat. Il-futbol jieħu l-forma ta' impjieg bi qligħ u jipprovdi servizzi għar-remunerazzjoni; huwa żviluppa livell għoli ta' professjonaliżmu u b'hekk żied l-impatt ekonomiku tiegħu.

               (40)

               Barra minn hekk, Willem II huwa parteċipant potenzjali fit-tornej tal-futbol Ewropej u fil-passat fil-fatt ipparteċipa f'turnew Ewropew. Bħala klabb tal-futbol professjonali huwa jieħu sehem f'attivitajiet ekonomiċi f'diversi swieq barra milli jipparteċipa f'kompetizzjonijiet tal-futbol li għandhom dimensjoni internazzjonali, bħas-suq tat-trasferimenti għall-plejers professjonali, ir-reklamar, l-isponserizzazzjoni, il-merchandising, u l-midja. L-għajnuna lil klabb tal-futbol professjonali issaħħaħ il-pożizzjoni tiegħu f'kull wieħed minn dawk is-swieq, li l-biċċa l-kbira tagħhom ikopru diversi Stati Membri. Għaldaqstat, kif stipulat fil-premessa 15, jekk ir-riżorsi tal-Istat jintużaw biex jipprovdu vantaġġ selettiv lil klabb tal-futbol professjonali, irrispettivament mil-lig li jilgħab fih, tali għajnuna aktarx ikollha l-potenzjal li tfixkel il-kompetizzjoni u taffettwa l-kummerċ bejn l-Istati Membri fis-sens tal-Artikolu 107(1) tat-Trattat.

         5.2.   Valutazzjoni skont l-Artikolu 107(3)(c) tat-Trattat

               (41)

               Il-Kummissjoni trid tivvaluta jekk il-miżura ta' għajnuna favur Willem II tistax titqies bħala kompatibbli mas-suq intern. L-ebda waħda mid-derogi msemmija fl-Artikolu 107(2) tat-Trattat ma tapplika għall-miżura ta' għajnuna inkwistjoni. Fir-rigward tad-derogi previsti fl-Artikolu 107(3) tat-Trattat, il-Kummissjoni tinnota li l-ebda wieħed mir-reġjuni tan-Netherlands ma jaqa' taħt id-deroga fl-Artikolu 107(3)(a) tat-Trattat. Il-miżura ta' għajnuna inkwisjoni la tippromwovi proġett importanti ta' interess Ewropew komuni, u lanqas ma sservi ta' rimedju għal disturb serju fl-ekonomija tan-Netherlands fis-sens tal-Artikolu 107(3)(b) tat-Trattat. Barra minn hekk, ma jistax jingħad li l-miżura ta' għajnuna tippromwovi l-konservazzjoni tal-kultura jew il-patrimonju fis-sens tal-Artikolu 107(3)(d) tat-Trattat.

         5.2.1.   Linji Gwida applikabbli

               (42)

               Fir-rigward tad-deroga fl-Artikolu 107(3)(c) tat-Trattat favur l-għajnuna biex tiffaċilita l-iżvilupp ta' ċerti attivitajiet ekonomiċi, tali għajnuna tista' tkun kompatibbli fejn ma taffettwax b'mod negattiv il-kundizzjonijiet kummerċjali sa punt li jmur kontra l-interess komuni.

               (43)

               Għall-valutazzjoni tagħha ta' miżuri ta' għajnuna skont l-Artikolu 107(3)(c) tat-Trattat, il-Kummissjoni ħarġet għadd ta' Regolamenti, Oqfsa, Linji Gwida u Komunikazzjonijiet dwar il-forom ta' għajnuna u għanijiet orizzonali jew settorjali li għalihom tingħata l-għajnuna. Minħabba li Willem II fiż-żmien li ttieħdu l-miżuri kien qed iħabbat wiċċu ma' diffikultajiet finanzjarji u li l-għajnuna ngħatat mill-muniċipalità biex tindirizza dawk id-diffikultajiet, huwa xieraq li jiġi vvalutat jekk il-kriterji stipulati fil-Linji Gwida (11) japplikawx u humiex issodisfati.

               (44)

               F'Lulju 2014, il-Kummissjoni ppubblikat Linji Gwida ġodda dwar l-għajnuna mill-Istat għas-salvataġġ u r-ristrutturar ta' intrapriżi mhux finanzjarji f'diffikultà (12). Madanakollu, dawn mhumiex applikabbli għal din l-għajnuna mhux notifikata mogħtija fl-2009 u l-2010. Skont il-punt 137 tal-linji l-gwida l-ġodda, dan ikun biss il-każ għal kull għajnuna ta' salvataġġ jew ristrutturar mingħajr awtorizzazzjoni minn qabel jekk parti mill-għajnuna jew l-għajnuna kollha tingħata wara l-pubblikazzjoni ta' dawk il-linji gwida f' Il-Ġurnal Uffiċjali tal-Unjoni Ewropea. Skont il-punt 138 tal-linji l-gwida l-ġodda, fil-każijiet kollha l-oħra l-Kummissjoni se twettaq l-eżami abbażi tal-linji gwida li kienu japplikaw dak iż-żmien li ngħatat l-għajnuna, u b'hekk, f'dan il-każ, dawk applikabbli qabel l-2014.

         5.2.2.   Willem II bħala kumpanija f'diffikultà

               (45)

               Skont il-punt 10(a) tal-Linji Gwida, kumpanija b'responsabbiltà limitata trid titqies f'diffikultà jekk aktar minn nofs il-kapital irreġistrat tagħha jkun għeb u aktar minn kwart ta' dak il-kapital ikun intilef fit-12-il xahar preċedenti. Fis-sena kontabilistika 2008/2009 (13) Willem II għamel telf ta' EUR 3,9 miljun fuq fatturat ta' EUR 11,4 miljun u l-ewkità proprja tiegħu [eigen vermogen] naqset minn EUR 4,1 miljun għal EUR 0,2 miljun. Fl-2009/2010 (14) Willem II għamel telf ta' EUR 4,4 miljun fuq fatturat ta' EUR 9,9 miljun. Minkejja l-għoti ta' EUR 2,4 miljun mill-muniċipalità, l-ekwità tiegħu naqset aktar minn EUR 0,2 miljun għal nieqes EUR 2,1 miljun. B'hekk Willem II kien ċertament kumpanija f'diffikultà. Dan il-fatt mhuwiex ikkontestat min-Netherlands. Għaldaqstant, il-kompatibilità tal-għajnuna mill-Istat lil Willem II se tiġi vvalutata skont il-Linji Gwida.

         5.2.3.   Irkupru tal-vijabbiltà fuq terminu twil

               (46)

               Fit-Taqsima 3.2, il-Linji Gwida jitolbu li l-għotja tal-għajnuna trid tkun kondizzjonali rigward l-implimentazzjoni ta' pjan ta' ristrutturar (ara l-punti 34 sa 37 tal-Linji Gwida), li jridu jirkupraw il-vijabbiltà fuq terminu twil tad-ditta f'perjodu ta' żmien raġonevoli. F'dan ir-rigward, il-Kummissjoni tinnota li d-deċiżjoni tal-muniċipalità li tagħti EUR 2,4 miljun lil Willem II ġiet subordinata għal għadd ta' kundizzjonijiet, kif imsemmi fil-premessa 12. Dawn il-kundizzjonijiet kienu l-qofol tal-pjan ta' ristrutturar imfassal minn Willem II (15).

               (47)

               Il-pjan ġie mfassal biex iwassal għal pożizzjoni finanzjarja sana fuq perjodu ta' tliet (3) snin, kif ukoll jiġu ssodisfati r-rekwiżiti tal-KNVB biex tkompli tilliċenzja lil Willem II għall-kompetizzjonijiet professjonali u biex dan jikseb status ta' Kategorija 2 sa tmiem is-sena finanzjarja tiegħu 2012/2013.

               (48)

               Il-pjan ta' ristrutturar kien jinvolvi maniġment ġdid, tnaqqis sostanzjali fil-persunal u fil-grupp tal-plejers. Diversi plejers ġew trasferiti, il-kuntratti eżistenti ġew prolungati għal paga aktar baxxa, il-kuntratti l-ġodda ġew konklużi mingħajr pagamenti għal trasferimenti. Dan kien jinvolvi tnaqqis fl-ispiża tal-persunal u tal-plejers ta' 30 % matul is-sentejn wara l-adozzjoni tal-pjan. Barra mill-EUR 2,4 miljun mill-muniċipalità, Willem II seta' jiżgura l-kontribuzzjoni kontinwa ta' EUR 2,25 miljun mis-settur privat.

               (49)

               Il-Kummissjoni sabet li l-pjan ta' ristrutturar jittratta l-kawżi tad-diffikultajiet finanzjarji ta' Willem II, speċjalment l-ispiża tal-plejers fil-forma ta' pagi u pagamenti għal trasferimenti. Willem II jipprevedi li jiffranka fl-attività ewlenija tiegħu. Il-pjan ta' ristrutturar ma jiddependix fuq fatturi esterni li Willem II jista' jsegwi iżda ma jkollox kompletament taħt il-kontroll tiegħu, bħat-tisjib ta' sponsors ġodda u ż-żieda fin-numru ta' spettaturi. Għalkemm il-pożizzjoni finanzjarja u speċjalment l-ekwità proprja negattiva ta' Willem II jibqgħu raġuni għat-tħassib, it-tkomplija tat-titjib fis-sitwazzjoni finanzjarja tal-klabb hija wkoll prevista, flimkien mal-operazzjoni kontinwa tiegħu bħala klabb tal-futbol professjonali. L-iżvilupp juri li l-pjan kien fil-fatt wieħed realistiku. Il-KNVB kienet diġà tat l-istatus ta' Kategorija 2 f'Diċembru 2011. Willem II kien kapaċi jikseb introjtu operatorju ta' EUR 0,3 miljun fl-2010/2011 u għal darb'oħra fl-2011/2012, u b'hekk tejjeb il-pożizzjoni ta' ekwità tiegħu għal nieqes EUR 1,4 miljun fit-30 ta' Ġunju 2012.

         5.2.4.   Miżuri ta' kumpens

               (50)

               Il-Punti 38 sa -42 tal-Linji Gwida jeħtieġu li jittieħdu miżuri ta' kumpens mill-benefiċjarju sabiex iċekknu l-effett tat-tfixkil tal-għajnuna u l-effetti negattivi tagħha fuq il-kundizzjonijiet kummerċjali. Fil-punt 80 tad-deċiżjoni tal-ftuħ il-Kummissjoni nnutat in-natura partikolari tal-futbol professjonali f'dan ir-rigward u ssuġġeriet għadd ta' miżuri li għall-futbol professjonali jistgħu jiġu interpretati bħala miżuri ta' kumpens fis-sens tal-Linji Gwida, bħal-limitazzjoni tal-plejers irreġistrati fil-limiti permessi mill-azzjoċjazzjoni nazzjonali, l-aċċettazzjoni ta' limitu fuq il-pagi aktar baxx mill-istandards tas-soltu fis-settur, projbizzjoni fuq il-pagament tal-ispejjeż tat-trasferimenti għal plejers ġodda għal ċertu perjodu, jew iż-żieda fl-attivitajiet għall-benefiċċju tas-soċjetà. Billi jaċċetta l-limitu fuq l-għadd ta' plejers jew il-pagi tagħhom klabb jaċċetta wkoll żvantaġġ kompetittiv meta mqabbel ma' klabbs oħra mingħajr dawn il-limiti. Projbizzjoni fuq il-ħlas għat-trasferimenti tillimita l-għażla għal plejers kompetittivi ġodda.

               (51)

               Il-Kummissjoni tinnota li Willem II, skont il-pjan, fil-fatt, naqqas l-għadd ta' impjegati u plejers. L-għadd ta' impjegati niżel minn 79 fl-istaġun 2009/2010, għal 61 fl-istaġun 2010/2011 u għal 53 fl-istaġun 2011/2012. In-numru ta' plejers irreġistrati naqas minn 31 għal 27. L-ispiża tal-pagi (16) inġiebet għal-livell ta' 48 % tal-fatturat, li huwa ħafna aktar baxx mil-livell tal-istandard tal-UEFA ta' 70 % għall-plejers biss. Matul il-perjodu ta' ristrutturar ma jsiru l-ebda pagamenti għal trasferimenti għal plejers ġodda. Dawk il-miżuri dgħajfu lit-tim tal-klabb u, b'hekk ikkontribwew għar-relegazzjoni ta' Willem II għat-tieni lig fi tmiem l-istaġun 2010/2011 u għal darb'oħra fl-2012/2013. Il-Kummissjoni tinnota wkoll aktar infiq tal-klabb għall-benefiċċju tal-pubbliku fit-taħriġ ta' plejers amatorjali. Il-Kummissjoni tikkonkludi li l-miżuri ta' kumpens meħtieġa mill-Linji Gwida kienu ttieħdu, u dawn kellhom l-effett li jdgħajfu l-pożizzjoni kompetittiva ta' Willem II fil-futbol professjonali.

         5.2.5.   Għajnuna limitata għall-inqas livell

               (52)

               Il-Kummissjoni tinnota wkoll li l-pjan ta' ristrutturar sa ċertu punt huwa ffinanzjat minn entitajiet privati esterni barra mit-tfaddil intern li jkun sar. Fl-2009, meta tfaċċaw id-diffikultajiet finanzjarji ta' Willem II, kien hemm disa' entitajiet privati li qablu li flimkien isellfu EUR 2,25 miljun lill-klabb. Fl-2010, ġew konvinti jkomplu jħallu dawn l-ammonti mal-klabb u jaqblu li ma jkomplux dawn il-pretensjonijiet sa ma Willem II ikunx jista' jħallashom lura. Huma aċċettaw ukoll rata ta' interess aktar baxxa ta' 3 %. Sitta minnhom ġew konvinti biex iwaqqgħu 10 % tal-pretensjonijiet tagħhom għalkollox. Dan jissodisfa r-rekwiżit tal-punt 44 tal-Linji Gwida li għal intrapriża ta' daqs medju bħal Willem II tal-anqas 40 % tal-ispiża tar-ristrutturar għandha titħallas mill-kontribuzzjoni proprja tal-benefiċjarju, inkluż il-finanzjament estern li juri twemmin fil-vijabbiltà tal-benefiċjarju.

               (53)

               L-ammont tal-għajnuna kien meħtieġ. Skont il-pjan ta' ristrutturar dan kellu jwassal għal riżultat pożittiv moderat fl-istaġuni 2010/2011 u 2011/2012 u jtejjeb l-ekwità bil-mod. Dan ma kienx jippermetti lil Willem II jixtri plejers ġodda jew jattirahom b'salarji ogħla.

         5.2.6.   Monitoraġġ u rapport annwali

               (54)

               Il-Punt 49 tal-Linji Gwida jitlob lill-Istat Membru jikkomunika dwar l-implimentazzjoni xierqa tal-pjan ta' ristrutturar permezz ta' rapporti dettaljati regolari. Il-Punt 51 jistabbilixxi kundizzjonijiet anqas stretti għal intrapriżi ta' daqs żgħir u medju fejn it-trażmissjoni ta' kopji annwali tal-iskeda tal-bilanċ u r-rapport tal-introjtu normalment jitqiesu suffiċjenti. In-Netherlands impenjat ruħha li tissottometti dawn ir-rapporti.

         5.2.7.   Tal-ewwel u tal-aħħar darba

               (55)

               Konformi mal-punti 72 sa 77 tal-Linji Gwida, in-Netherlands speċifikat li Willem II ma rċeviex għajnuna ta' salvataġġ jew ta' ristrutturar fl-għaxar snin qabel l-għotja ta' din l-għajnuna. Barra minn hekk, impenjat ruħha li ma tagħtix għajnuna ta' salvataġġ jew ristrutturar lil Willem II matul perjodu ta' għaxar snin.

         6.   KONKLUŻJONI

               (56)

               Il-Kummissjoni sabet li n-Netherlands implimentat illegalment l-għajnuna lil Willem II bi ksur tal-Artikolu 108(3) tat-Trattat. Madanakollu, l-għajnuna mill-Istat ta' EUR 2,4 miljun, li ngħatat lil Willem II fl-2009 u l-2010, tissodisfa l-kundizzjonijiet tal-għajnuna ta' ristrutturar fil-Linji Gwida u tista' titqies kompatibbli mas-suq intern skont l-Artikolu 107(3) tat-Trattat,

         ADOTTAT DIN ID-DEĊIŻJONI:
   Artikolu 1
   L-għajnuna mill-Istat li n-Netherlands implimentat favur il-klabb tal-futbol Willem II f'Tilburg, u li tammonta għal EUR 2,4 miljun, hija kompatibbli mas-suq intern fis-sens tal-Artikolu 107(3)(c) tat-Trattat dwar il-Funzjonament tal-Unjoni Ewropea.
   Artikolu 2
   Din id-Deċiżjoni hija indirizzata lir-Renju tan-Netherlands.

      Magħmul fi Brussell, l-4 ta' Lulju 2016.

            Għall-Kummissjoni

         Margrethe VESTAGER

            Membru tal-Kummissjoni

      (1)  Id-Deċiżjoni tal-Kummissjoni fil-Każ SA.33584 (2013/C) (ex 2011/NN) — l-għajnuna tan-Netherlands lil ċerti klabbs professjonali tal-futbol Olandiżi bejn 2008-11 — Stedina biex jitressqu kummenti skont l-Artikolu 108(2) tat-Trattat dwar il-Funzjonament tal-Unjoni Ewropea (ĠU C 116, 23.4.2013, p. 19).

      (2)  Ara n-nota f'qiegħ il-paġna 1.

      (3)  Qabel ma l-kuntratt ġie konkluż, il-muniċipalità kienet is-sid legali tal-istejdjum u l-art li hu mibni fuqha, filwaqt li Willem II kellu s-sjieda ekonomika tal-istejdjum, li fih kien investa bi flusu stess.

      (4)  Il-Kawża C-325/08 Olympique Lyonnais ECLI:EU:C:2010:143, il-punti 27 u 28; il-Kawża C-519/04 P Meca-Medina u Majcen vs il-Kummissjoni ECLI:EU:C:2006:492, il-punt 22; il-Kawża C-415/93 Bosman ECLI:EU:C:1995:463, il-punt 73.

      (5)  Id-Deċiżjonijiet tal-Kummissjoni rigward il-Ġermanja tal-20 ta' Marzu 2013 dwar il- Multifunktionsarena der Stadt Erfurt (Il-Kawża SA.35135 (2012/N)), il-punt 12, u Multifunktionsarena der Stadt Jena (Il-Kawża SA.35440 (2012/N)), avviżi fil-qosor f'ĠU C 140, 18.5.2013, p. 1, u tat-2 ta' Ottubru 2013 dwar il- Fußballstadion Chemnitz (Il-Kawża SA.36105 (2013/N)), avviż fil-qosor f'ĠU C 50, 21.2.2014, p. 1, il-punti 12-14; id-Deċiżjonijiet tal-Kummissjoni rigward Spanja tat-18 ta' Diċembru 2013 dwar l-għajnuna possibbli mill-Istat lil erba' klabbs tal-futbol professjonali Spanjoli (Il-Kawża SA.29769 (2013/C)), il-punt 28, Real Madrid CF (Il-Kawża SA.33754 (2013/C)), il-punt 20, u għajnuna allegata favur tliet klabbs tal-futbol ta' Valencia (Il-Kawża SA.36387 (2013/C)), il-punt 16, ippubblikat f'ĠU C 69, 7.3.2014, p. 99.

      (6)  Komunikazzjoni mill-Kummissjoni — Linji Gwida Komunitarji dwar l-għajnuna mill-Istat għas-salvataġġ u r-ristrutturar ta' ditti f'diffikultà (ĠU C 244, 1.10.2004, p. 2). L-applikazzjoni ta' dawk il-linji gwida ġiet prolungata mill-komunikazzjoni tal-Kummissjoni rigward l-estensjoni tal-applikazzjoni tal-linji gwida Komunitarji dwar l-għajnuna mill-Istat għas-salvataġġ u r-ristrutturar ta' ditti f'diffikultà tal-1 ta' Ottubru 2004 (ĠU C 296, 2.10.2012, p. 3).

      (7)  30.6.2008 — 1.7.2009.

      (8)  30.6.2009 — 1.7.2010.

      (9)  Plan van aanpak Willem II tat-23 ta' Lulju 2010.

      (10)  Pereżempju s-Sentenza tad-19 ta' Diċembru 2012 fil-Kawża C-288/11 Mitteldeutsche Flughafen AG u Flughafen Leipzig-Halle GmbH vs Il-Kummissjoni ECLI:EU:C:2012:821.

      (11)  Ara n-nota f'qiegħ il-paġna 6.

      (12)  Il-Komunikazzjoni tal-Kummissjoni — Il-linji gwida dwar l-għajnuna mill-Istat għas-salvataġġ u r-ristrutturar ta' impriżi mhux finanzjarji f'diffikultà (ĠU C 249, 31.7.2014, p. 1).

      (13)  30.6.2008 — 1.7.2009.

      (14)  30.6.2009 — 1.7.2010.

      (15)  Ara n-nota f'qiegħ il-paġna 9.

      (16)  Il-kontijiet ta' Willem II ma jiddistingwux bejn il-pagi tal-plejers u ta' impjegati oħra.